Έντουαρντ Σάγκαρ

Ο Έντουαρντ «Τεντ» Σάγκαρ (7 Φεβρουαρίου 1910 - 16 Οκτωβρίου 1986) ήταν ποδοσφαιριστής της  Έβερτον και της Εθνικής ΑγγλίαςToffeeweb.

Ήταν γνωστός ως ένας ατρόμητος τερματοφύλακας με μεγάλη ικανότητα. Με την Έβερτον κέρδισε δύο πρωταθλήματα Αγγλίας (1931-32, 1938-39) και ένα κύπελλο (1933). Επίσης, αγωνίστηκε 4 φορές με την Εθνικής Αγγλίας και μία με την Εθνική Βορείου Ιρλανδίας.  

Πριν πάει στην Έβερτον αγωνιζόταν σε μια μικρή ομάδα την Τάουν Κόλερι του Γιορκσάιρ και στα 19 του μεταγράφηκε για το ποσό των 10 λιρών στην Έβερτον (1929). Έπειτα από εννιά μήνες παραμονής και προπόνησης με την ομάδα των νέων έπαιξε για πρώτη φορά στις 18 Ιανουαρίου 1930 στο εντός έδρας ματς με τη Ντέρμπι. Στη διάρκεια του Β’ Παγκοσμίου Πολέμου υπηρετούσε στο Πορτάουν της Ιρλανδίας  και οι Βορειοϊρλανδοί του ζήτησαν να υπερασπίσει την εστία τους σε ένα αγώνα με την Εθνική Ιρλανδίας, αφού οι περισσότεροι από τους παίκτες τους υπηρετούσαν.

Ολοκλήρωσε την ποδοσφαιρική του καριέρα το 1952 στις 15 Νοεμβρίου δίνοντας τον 463ο και τελευταίο του αγώνα στο πρωτάθλημα με την Έβερτον. Διατηρούσε το ρεκόρ συμμετοχών στην Έβερτον μέχρι το 1994 όταν καταρίφθηκε από τον επίσης τερματοφύλακα Νέβιλ Σάουθχολ. Επιπρόσθετα, είχε ακόμη 32 παρουσίες σε αγώνες κυπέλλου. Η καρίερα του διήρκεσε 22 χρόνια και 10 μήνες και είναι η μεγαλύτερη σε διάρκεια ενός ποδοσφαιριστή στην ίδια ομάδα στην ΑγγλίαΣαν σήμερα (σελ. 24). Πέθανε τον Οκτώβριο του 1986 σε ηλικία 76 ετών.

Τίτλοι
Πρωτάθλημα Αγγλίας: 1932, 1939
Κύπελλο Αγγλίας: 1933
Κομιούνιτι Σιλντ:1932

 Παραπομπές 

 Πηγές 

Τεντ Σάγκαρ, πιστός στην Έβερτον 22 χρόνια και 10 μήνες!
Τεντ Σάγκαρ, 22 χρόνια και 10 μήνες στην ίδια ομάδα!
ΕΡΕΥΝΑ Τεντ Σάγκαρ, πιστός στην Έβερτον 22 χρόνια και 10 μήνες!
Ted Sagar
Ted Sagar
Great Players

Κατηγορία:Άγγλοι ποδοσφαιριστές
Κατηγορία:Ποδοσφαιριστές Έβερτον
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Εθνικής Βορείου Ιρλανδίας